|  |  |
| --- | --- |
|  | **EELNÕU** |
|  | 18.11.2022 nr 1-4/22/75 |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Halduslepingu sõlmimine** |
|  |
| Võttes aluseks kohaliku omavalitsuse korralduse seaduse § 6 lõike 4 punkti 2, § 22 lõike 2, haldusmenetluse seaduse § 96 lõike 2, ja välismaalasele rahvusvahelise kaitse andmise seaduse § 73 lõike 31 ning arvestades Sotsiaalkindlustusameti ettepanekut:   1. Sõlmida Sotsiaalkindlustusametiga riigi haldusülesande täitmiseks haldusleping ajutise kaitse saanud Ukraina sõjapõgenike Tapa valda elama asumisel tekkivate järgmiste kulude katmise korraldamiseks:   1.1. eluruumi ühekordselt sõlmitava üürilepingu sõlmimisega seotud kulu;  1.2. tõlketeenuse kulu.   1. Halduslepingu sõlmimisel üle antava riigi haldusülesande täitmisega seotud kõik kulud   tuleb katta riigieelarvest.   1. Volitada punktis 1 nimetatud halduslepingut allkirjastama vallavanemat või tema poolt volitatud isikut. 2. Volitada Tapa Vallavalitsust täitma halduslepingust tulenevaid ülesandeid, sh andma vajalikke haldusakte ja/või teostama vajalikke toiminguid. 3. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |
| --- | --- |
| Lisa: | 1. Halduslepingu projekt |

|  |  |  |
| --- | --- | --- |
| **Seletuskiri** | | |
| Eelnõu õiguslik alus onkohaliku omavalitsuse korralduse seaduse § 6 lõige 4 punkt 2, § 22 lõige 2, välismaalasele rahvusvahelise kaitse andmise seaduse § 73 lõige 31  Kooskõlas välismaalasele rahvusvahelise kaitse andmise seaduse (VRKS) § 73 lõikele 4 ja 5 on rahvusvahelise kaitse saajal muuhulgas õigus abile eluaseme leidmisel ja tõlketeenuse korraldamisel ning sellega seotud järgmiste kulude katmisele:   1. rahvusvahelise kaitse saaja kasutusse antava eluruumi ühekordselt sõlmitava üürilepingu sõlmimisega seotud kulud; 2. rahvusvahelise kaitse saajale võimaldatava tõlketeenuse kulu kuni kahe aasta vältel.   Sotsiaalkindlustusamet on teinud kohalikele omavalitsustele ettepaneku sõlmida haldusleping rahvusvahelise kaitse saajatele eluruumi üürilepingu sõlmimise ja tõlketeenuse korraldamisega kaasnevate kulude riigieelarvest hüvitamiseks läbi kohalike omavalitsuste.  Tapa Vallavalitsus esitas 22.08 SKA-le kirjalikud küsimused seoses halduslepingu sõlmimisega. Peamine eesmärk oli selgust saada, millised kohustused KOV-ile tulevad VRKS § 73 lõike 31 alusel. SKA vastas 31.08 pika kirjaga, kus selgitatakse: *„halduslepingu eesmärk on rahvusvahelise kaitse saajatele eluruumi üürilepingu sõlmimise (ühekordne) ja tõlketeenuse korraldamisega kaasnevate kulude hüvitamine (kahe aasta jooksul). Kindlasti on tervitatav kui KOV oma inimesi eluaseme leidmisel igakülgselt abistab ja toetab, ent halduslepingu sõlmimine selleks KOVi ei kohusta. Lepingus määratletakse pooltevahelised õigused ja kohustused, mitte ei loetleta üles kohustusi, mis selleks ei ole.“*  Tapa valla esitatud küsimused ja SKA poolt antud vastused on dokumendihaldussüsteemis registeeritud 31.08.2022 nr 14-9/22/952-2.  Hüvitiste maksmiseks on loodud tehniline lahendus sotsiaalteenuste andmeregistrisse STAR. STARi programmist võivad selguda täiendavad asjaolusid, mida tuleb hüvitise maksmise korraldamisel või maksmisel arvestada. Arvestades sotsiaalosakonna töökoormust ja avalduste menetluseks kuluvat aega, on taotluste vastuvõtmisega võimalik alustada 1.septembrist 2022.a.  Halduslepingu järgi on hüvitatavad kulud eluruumi üür, tagatisraha, maakleritasu ning muud eluruumi kasutuselevõtmiseks vajalikud kulud. Hüvitamise eelduseks on tehtud kulude kohta korrektsete dokumentide olemasolu, ei hüvitata kulusid, mis on eluasemekuludena arvesse võetud toimetulekutoetuse maksmisel.  Tapa valda on elama asunud 249 isikut (22.09.2022 seisuga STARi põgenike mooduli andmed). Eluruumi kulude taotlemine toimub ühekordselt, tõlkekulude hüvitamise taotlused võivad tulla kahe aasta jooksul. Seetõttu on olulist sotsiaaltööspetsialistide töökoormuse suurenemist ette näha septembris, hilisem lisanduv töökoormus on eeldatavasti väiksem.  VRKS § 731 kehtestab järgmised halduslepingu alusel makstavate toetuste piirmäärad:   1. eluruumi ühekordselt sõlmitava üürilepingu sõlmimisega seotud kulu – kuni 6 toimetulekupiiri määra perekonna kohta; 2. tõlketeenuse kulu – kuni 8 toimetulekupiiri määra inimese kohta või kuni 16 toimetulekupiiri määra perekonna kohta.   Alates 1.juunist 2022 on riigieelarve seadusega kehtestatud toimetulekupiir 200 eurot. Vastavalt on eluruumikulude piir 1200 eurot ja tõlkekulude piir 1600 või 3200 eurot.  VRKS § 731 lõike 5 alusel kaetakse toodud kulud riigieelarvest. Seadus ei näe ette menetluskulude tasumist riigieelarvest.  Halduslepingu punkt 4 sätestab KOVile riigieelarvest kulude katmise korra. Lisaks seaduses toodud määrades toetuste kulude katmisele kaetakse riigieelarevst ka KOVi ühekordne halduskulu perekonna kohta kuni 50 eurot.  Eeltoodust tulenevalt otsene mõju valla eelarvele puudub. Keerulisemate menetluste puhul võib tekkida olukord, kus riigieelarvest kaetav menetluskulu ei kata tegelikke kulusid. | | |
|  | | |
| Eelnõu ja seletuskirja koostaja | Riina Haljasoks, abivallavanem |
| Eelnõu esitaja ja ettekandja | Riina Haljasoks, abivallavanem |