|  |  |
| --- | --- |
|  | **EELNÕU** |
|  | 27.10.2022 nr 1-4/22/67 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Lasila kruusakarjääri maavara kaevandamise keskkonnaloa taotluse kohta** |
|  |
| Tapa Vallavolikogu tutvus Keskkonnaameti poolt 27.09.2022 kirjaga nr DM-120525-7 saadetud OÜ Sisek (registrikood 12814305) (edaspidi *ettevõte*) maavara kaevandamise keskkonnaloa (edaspidi *kaevandamisluba*) taotlusega (registreeritud 28.09.2022 nr 6-4/22/1991-1).  Ettevõte taotleb kaevandamisluba Tapa vallas Lasila külas riigile kuuluvatel Porkuni metskond 15 (katastritunnus 78701:001:0067) ja Lasila kruusakarjäär (katastritunnus 78701:001:0070 ja 78701:001:0067). Lähim elamu asub mäeeraldise piirist ligikaudu 700 m kaugusele kagusuunas (Väänjärve kinnistul, Lasila küla, Rakvere vald).  Mäeeraldise nimetus on Lasila kruusakarjäär. Mäeeraldise teenindusmaa pindala on 11,39 ha, sh mäeeraldise pindala 8,69 ha. Ehituskruus kaevandatav kogus on kokku 54 tuh m3 ja ehitusliiva kaevandatav kogus on kokku 72 tuh m3. Kaevandatavat maavara plaanitakse kasutada tsiviil- ja teedeehituses. Kaevandamisluba taotletakse seitsmeks aastaks.  Maapõueseaduse (edaspidi *MaaPS*) § 48 kohaselt on kaevandamisloa andja Keskkonnaamet, kes saadab vastavalt MaaPS § 49 lõikele 6 kaevandamisloa taotluse arvamuse saamiseks kavandatava kaevandamiskoha kohaliku omavalitsuse üksusele, kes esitab oma arvamuse kirjalikult kahe kuu jooksul taotluse saamisest arvates. Keskkonnaseadustiku üldosa seaduse § 43 lõike 2 teise lause kohaselt ei piira arvamuse esitamine kohaliku omavalitsuse üksuse õigust esitada edasise menetluse käigus täiendavaid seisukohti.  29.09.2022 kehtestatud Tapa valla üldplaneeringu kohaselt jääb taotletav mäeeraldis rohelise võrgustiku tugialale. Üldplaneeringu kohaselt on kaevandamine rohelise võrgustike aladel võimalik, kui rakendatakse vajalikke leevendusmeetmeid selleks, et oleks tagatud rohelise võrgustiku toimimine. Ettevõtte poolt esitatud taotlusmaterjalides ei ole hinnatud rohelise võrgustiku sidususe säilimist karjääri rajamisel. Tapa vallavolikogu on seisukohal, et loa väljastamisel tuleb hinnata keskkonna ja rohelise võrgustiku toimimisele tekitatavat mõju. Arvestada tuleb konfliktkohtadega ja kavandada vajalikud abinõud loomade liikumisvõimaluste säilimiseks. Siinkohal juhime tähelepanu, et kuna kohaliku omavalitsuse ülesanne on oma haldusterritooriumil tagada rohelise võrgustiku toimimine, siis ei saa omavalitsus anda nõusolekut sellistele tegevustele, mis takistavad omavalitsusel talle seatud ülesandeid täita.  Lähtudes eeltoodust, maapõueseaduse § 49 lõikest 6, keskkonnaseadustiku üldosa seaduse § 43 lõikest 2, kohaliku omavalitsuse korralduse seaduse § 22 lõikest 2, Tapa valla üldplaneeringust ja kaevandamisloa taotlusest:   1. Nõustuda OÜ Sisek Lasila kruusakarjääri kaevandamise keskkonnaloa väljastamisega alljärgneval tingimusel:    1. Loa väljastamisel hinnata keskkonna ja rohelise võrgustiku toimimisele tekitatavat mõju ning rakendada hinnangust lähtuvalt vajalikke leevendusmeetmeid. 2. Otsus jõustub teatavakstegemisest. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
|  | | |
| Eelnõu esitaja ja ettekandja | Vallavalitsus, Keskkonnaspetsialist Mailis Sepp |
| Eelnõu ja seletuskirja koostaja | Keskkonnaspetsialist Mailis Sepp |