|  |
| --- |
| **Seletuskiri** |
| **Tapa Vallavolikogu määruse „Tapa valla huvikoolide õppetasu suuruse, maksmise**  **ja soodustuse andmise kord“ eelnõule**  **I Määruse õiguslikud asjaolud**  Tapa Vallavolikogu võttis 29.10 2018 vastu määruse nr 38 „Tapa valla huvikoolide õppetasu suuruse maksmise kord“, mille viimane muudatus toimus 03.09.2019 seoses õppetasude tõusuga. Tulenevalt paljudest ettepanekutest on soov muuta 2019 aasta määrus kehtetuks ja võtta vastu alates 1. jaanuarist 2023 uus määrus nimega „Tapa valla huvikoolide õppetasu suuruse, maksmise ja soodustuse andmise kord“  Tapa Muusika-ja Kunstikooli ja Tapa valla Spordikooli direktorid esitasid Tapa Vallavalitsusele huvikoolide hoolekogude ettepanekud, milles peamiselt soovitakse tõsta huvikoolide õppetasude suurust, kuid oluliseks muutuseks peetakse ka seda, et enam ei toimu määruses õppetasu maksmisest vabastamist ja uue määruse järgselt hakkaks kehtima soodustuse andmine (va. § 4 lg 5). Vallavalitsuse noorsootööspetsialist nõustub ettepanekutega, sest õppetasude tõstmine on kooskõlas majandusliku olukorraga riigis (töötasu alammäär on 2023 aastal 725 eurot kuus). Õppetasude tõus aitab suurendada huvikoolide tulubaasi, mis leevendab pisut aina tugevamat survet tööjõu- ja majanduskuludele. Lapsevanemate koosolekul olid lapsevanemad õppetasu tõstmisega nõus.  **I Määruse sisu**  **Tapa valla Muusika-ja Kunstikooli** uute õppetasude ettepanekud on järgmised:  **MUUSIKAOSAKOND**   1. põhiõppe õppesuund 28 € kuus – **uus 35 € kuus** 2. huviõppe õppesuund kaks erialatundi nädalas 28 € kuus – **uus 35 € kuus** 3. huviõppe õppesuund üks erialatund nädalas 25 € kuus – **uus 30 € kuus** 4. vabaõppe õppesuund üks eriala nädalas 30 € kuus- **uus 40 € kuus** 5. lisa-aasta, kui õpilane jätkab samal erialal 25 € kuus- **uus 30 € kuus** 6. lisapilli õpetus (ühe pilli kohta) 10 € kuus- **uus 15 € kuus** 7. täiskasvanuõpe (üks 45 minutiline tund nädalas) 45 € kuus- **uus 60 € kuus** 8. eelkool 15 € kuus- **20 € kuus**   **Uued artiklid**   1. eelklass rühmatunnina **20 € kuus** 2. eelklass rühmatunni ja pillitunniga **30 € kuus**   **KUNSTIOSAKOND**   1. üks tund nädalas 15 € kuus – **uus 25 € kuus** 2. kaks tundi nädalas 20 € kuus – **uus 30 € kuus**   Tapa Muusika-ja Kunstikooli muusikaosakonna õppetasud on välja toodud eriala ehk pillipõhiselt ja igal põhi- ja huviõppe õppesuuna õpilasel on lisaks solfedžo tund ning alates 5. klassist lisandub muusikaajaloo tund. Kokku teeb see kolm kuni neli 45 minutilist kontakttundi nädalas.  Uute artiklitena soovitakse kehtestada:  eelklassi rühmatund 20 eurot kuus;  eelklassi rühmatund koos pillitunniga 30 eurot kuus.  Eelklassi suunatakse need muusikaosakonda astunud uued õpilased, kellel ei ole võimalik tingituna vanusest või oskuste puudujäägist alustada kohe päris õpinguid täismahus. Eelklass annab lastele võimaluse saada kogemusi ja kasvatada julgust. Tapal on suunati sel aastal eelklassi neli kooli astunut last, Tamsalus alustaski tänavu vaid neli last ja kõik suunati eelklassi. Kui tänavu poleks eelklassi loodud, oleksid kõik need õpilased jäänud koolist välja ja saanud võimaluse järgmisel aastal uuesti proovida. Nüüd arvatakse nad automaatselt järgmisel aastal 1. klassi.  Mis vahe on eelklassil rühmatunnina ja eelklassi rühmatunnil koos pillitunniga?  Eelklassis ei õpita reeglina veel konkreetset pilli vaid tehakse tutvust ja otsitakse õpilasele sobivaimat pilli, tehakse erinevaid muusikalisi harjutusi ja mänge rühmatundidena.  Kui mõnel pilliõpeajal on koormuses ruumi, siis saab kool pakkuda eelklass rühmatunnile lisaks ka pillitundi. Kuna õppemahu poolest on see sarnane huviõppe ühe pillitunniga nädalas, siis sellest kujunes ka sama hind.  **Tapa valla Spordikooli** uue õppetasu ettepanek ühe õppuri kohta on järgmine:   1. ühes treeningrühmas osalemine 15 € kuus- **uus 20 € kuus**   Spordikoolis toimuvad rühmatreeningud, kus keskmiselt ühes rühmas osaleb vähemalt 10 last.  MÕJU VALLA EELARVELE: Tapa valla Spordikooli näitel: koolis õpib keskmiselt 280 õpilast 280(õpilast)\*15 (hetkel kehtiv õppetasu kuus)\* 9 (õppetegevuse periood)=37 800.- Uue õppetasu kehtestamisel 280(õpilast)\*20 (uus tasu)\* 9 (periood)=50 400 50 400-37 800=12 600 ehk suurenev tulu oleks 12 600 eurot.  Uute õppetasude kehtestamisel Tapa Muusika- ja Kuntsikoolis saab asutus lisatulu ca 13 000 eurot aastas, mis sõltub suuresti õppetasude vabastuste suurusest  Tapa valla Spordikooli lisatulu oleks ca 12 600 aastas.  TEISED ETTEPANEKUD  Hetkel kehtivast Tapa valla huvikoolide õppetasu suuruse maksmise korrast  **§ 4.   Õppetasu maksmisest vabastamine**  **Lõike 1 kehtiv sõnastus:**   1. Õppetasu maksmisest võib osaliselt (50%) vabastada õppuri, kes on tervislikel põhjustel õppetööst puudunud rohkem kui 4 nädalat (28 kalendripäeva ja enam). Õppuri puudumisest tervislikel põhjustel on vanem kohustatud teavitama huvikooli kirjalikku taasesitamist võimaldavas vormis.   UUS ETTEPANEK: asendada sõna „osaliselt“ sõnaga „*ajutiselt“* ja jätta välja„50%“.  **§ 4 lõige 2 sõnastatakse järgmiselt:**   1. Õppetasu maksmisest võib ajutiselt vabastada õppuri, kes on tervislikel põhjustel õppetööst puudunud rohkem kui 4 nädalat (28 kalendripäeva ja enam). Õppuri puudumisest tervislikel põhjustel on vanem kohustatud teavitama huvikooli kirjalikku taasesitamist võimaldavas vormis hiljemalt 5 päeva jooksul tervislike põhjuste tekkimisest.   Hetkel kehtivast Tapa valla huvikoolide õppetasu suuruse maksmise korrast lõike 4 kehtiv sõnastus:  (2) Kui Tapa valla huvikoolides õpib ühest perest kolm või enam last, vabastatakse õppetasu maksmisest täies ulatuses kolmas ja järgnevad lapsed. Õppuri seaduslikul esindajal tuleb esitada Tapa Vallavalitsusele vastav taotlus iga õppeaasta 1. oktoobriks.  UUS ETTEPANEK: määrata ühest perest kolmandale lapsele õppetasu 50%, neljandast lapsest 40% ja igast järgnevast lapsest 30 % õppetasu maksumusest.  Lisaks muuta vallavalitsusele esitatava taotluse tähtaega, milleks oleks edaspidi 15. september. Kuupäevade ettepoole tõstmine on vajalik, et saaksime lapsevanematele tagasiulatuvalt (teenuse järgselt) arveid esitada (oktoobris septembri kuu eest). Ühtlasi on see vajalik ka raamatupidajatele, et arvete esitamisega ei tekiks segadust ja et soodustus oleks teada juba siis, kui arvet esitatakse.  **§ 4 lõige 4 muudetakse ja sõnastatakse järgmiselt:**  (2) Kui Tapa valla huvikoolides õpib ühest perest kolm või enam last tasutakse kolmanda õppuri eest 50%, neljanda õppuri eest 40% ja viienda ning iga järgneva õppuri eest 30% õppetasu maksumusest. Õppuri seaduslikul esindajal tuleb esitada Tapa Vallavalitsusele vastav taotlus iga õppeaasta 15. septembriks.  Hetkel kehtivast Tapa valla huvikoolide õppetasu suuruse maksmise korrast lõike 4 kehtiv sõnastus:  (3) Õppetasust maksmisest õppeaastal vabastatakse täies ulatuses hiljemalt 1. oktoobriks Tapa Vallavalitsusele esitatud taotluse alusel Audentese Spordigümnaasiumi õppur, kes on kantud Tapa valla Spordikooli nimekirja.  ETTEPANEK: muuta lõige kehtetuks, sest selle seda vabastust kasutavad üksikud õpilased ning Audentese Spordigümnaasiumi õppur veedab enamus oma ajast gümnaasiumis ja Tapa valla Spordikoolis osalemiseks on võimalusi vähe. On mõeldud, et kui A. Spordigümnaasiumi õppur esindab Tapa valla Spordikooli mõnel võistlusel, et ehk siis oleks see lõik asjakohane, täna on olukord selline, et tegelikult, kui laps õpib Audenteses ja antud kool osaleb samal võistlusel, kus võistleb ka Tapa valla Spordikool, siis õpilane esindab mitte Tapa valla Spordikooli vaid Spordigümnaasiumit.  Hetkel kehtivast Tapa valla huvikoolide õppetasu suuruse maksmise korrast lõike 4 kehtiv sõnastus:   1. Õppetasu maksmisest võib täies ulatuses vabastada kuni kolmeks kuuks toimetulekuraskustes olevast perest õppuri. Toimetulekuraskuseks loetakse, kui perekonnale jääb pärast kõigist sissetulekutest (netopalk, stipendium, riiklikud rahalised hüvitised, elatisraha jms) põhjendatud elamiskulude mahaarvamist kuus kasutada summa, mis on alla kahekordset riiklikku toimetulekupiiri. Vormikohane taotlus tuleb esitada järgmiselt:   1) 1. oktoobriks, mille alusel on õppetasust vabastamise periood september-november;  2) 10. detsembriks, mille alusel on õppetasust vabastamise periood detsember-veebruar;  3) 10. märtsiks, mille alusel on õppetasust vabastamise periood märts-mai.  ETTEPANEK: kehtestada uus toimetuleku vabastuse periood ja tähtaeg, pikendada varasema kolme kuu vabastust õppeaasta alguses nelja kuu peale (september-detsember k.a.) ja alates jaanuarist viie kuu peale (jaanuar-mai). Taotluse esitamise tähtajad oleksid 15. september ja 15. jaanuar. Hetkel kehtiva määruse järgi peab lapsevanem esitama taotluse kolm korda aastas ning see tõstab oluliselt halduskoormust. Tähtajast hiljem esitatud taotlused tekitavad palju segadust nii lapsevanematele, ametnikele, kui ka raamatupidajatele ja kannatajateks on pigem noored, kes ei saa treeningutest osa võtta. Raamatupidajad esitavad arveid kuu alguses ja kui lapsevanem, kes on toimetuleku raskustes ei ole mingil põhjusel taotlust õigeaegselt esitanud, saab ikkagi kasutatud teenuse eest arve, kuigi peaks saama vabastuse majanduslikel põhjustel. Selleks, et teha lapsevanematele ja ametnikele protsess mõistlikumaks, on ettepanek pikendada vabastamise perioodi ja muuta taotluse esitamise tähtaegasid.  **§ 4 lõige 5 sõnastatakse järgmiselt:**  (3) Õppetasu maksmisest võib täies ulatuses vabastada toimetulekuraskustes olevast perest õppuri. Toimetulekuraskuseks loetakse, kui perekonnale jääb pärast kõigist sissetulekutest (netopalk, stipendium, riiklikud rahalised hüvitised, elatisraha jms) põhjendatud elamiskulude mahaarvamist kuus kasutada summa, mis on alla kahekordset riiklikku toimetulekupiiri. Vastav taotlus tuleb esitada järgmiselt:  1) 15. september, mille alusel on õppetasust vabastamise periood september-detsember;  2) 15. jaanuar, mille alusel on õppetasust vabastamise periood jaanuar-mai;  Määruse kehtestamisel rakendatakse rakendussäte tulenevalt hetkel kehtiva määruse korraldusest, mis kehtib nende noorte kohta, kes on saanud § 4 lg 3 järgselt vabastuse 2022/2023 õppeaasta lõpuni.  Määrus võetakse vastu uue terviktekstina.  Määruse kehtestamisel tunnistatakse kehtetuks Tapa vallavolikogu määrus 29.10.2018 nr 38 "Tapa valla huvikoolide õppetasude suuruse ja maksmise kord"  **II Eelnõu koostaja**  Määruse eelnõu on koostanud Tapa vallavalitsuse noorsootööspetsialist Regiina Kaima (e-post [regiina.kaima@tapa.ee](mailto:regiina.kaima@tapa.ee); tel 5866 7395).  Eelnõu on läbi vaadatud ja heaks kiidetud Tapa Vallavalitsuse 09.11.2022 istungil ja esitatud volikogule.  Eelnõu on kavandatud menetleda volikogus ühel lugemisel.  Eelnõu esitaja: vallavalitsuse noorsootööspetsialist Regiina Kaima  Ettekandja: abivallavanem Riina Haljasoks |